Nemopteridae

Nemopterider (Nemopteridae) er en familie av nettvinger. De er blant de største nettvingene. Det er ingen norske arter.

Utseende 
Nemopteridene er nokså store (forvingelengde 13–35 mm), spinkle nettvinger som lettes kjennes på vingenes form: forvingen er bred og avrundet, gjerne mønstret i gult og brunt, mens bakvingen er lang og smal, nærmest fjærlignende. Larvene er tettbygde, hodet er bredere enn langt med forholdsvis korte og kraftige kjever. Beina er korte, kroppen pæreformet med spredte, fine hår.

Liv og utvikling 
Nemopterider har fullstendig forvandling og må gjennom et puppestadium før de blir kjønnsmodne (imago). De har bitende munndeler og to par vinger som ofte er ganske like hverandre. De flyr mest i skumringen og er langsomme flygere som gjerne besøker blomster der de spiser pollen. Larvene lever på bakken, gjerne i tørre skoger.

Nemopterider finnes bare der det er et varmt, tørt klima. De mangler i Nord-Europa, men det finnes tre arter ved Middelhavet. Biologien er lite kjent, men det er sannsynlig at larvene er knyttet til maur. Eggene er små, runde eller ovale uten stilk, og legges på bakken. Man tror at maurene forveksler de harde eggene med frø og bærer dem tilbake til tua. Larvene er rovdyr og spiser trolig lite annet enn maur. Sannsynligvis unngår de å bli angrepet av maurene ved å etterligne disses kjemiske signaler. Larvene kan leve lenge uten mat og ser ut til å ha et meget langsomt stoffskifte.

Utbredelse 
Nemopterider finnes i varme og tørre områder over det meste av verden bortsett fra Nord-Amerika. Det største artsmangfoldet finnes i det sørlige Afrika der ca. 60 av de 100 artene hører hjemme.

Systematisk inndeling med europeiske arter 
Det er ingen norske arter. Familien Crocidae har nylig blitt skilt ut fra Nemopteridae.

 Ekte insekter (Ectognatha)
 Dicondylia
 Vingede insekter (Pterygota)
 Neoptera («nyvinger»)
 Eumetabole insekter (Eumetabola, «insekter med forvandling»)
 Holometabole insekter (Holometabola, «insekter med fullstendig forvandling»)
 Overorden Neuropteroidea
 Orden Nettvinger (Planipennia / Neuroptera)
 Overfamilie Myrmeleontoidea
 Familien Nemopteridae, (Har ikke norsk navn)- Ingen norske arter ' Underfamilien Crocinae - med trådformede bakvinger, knyttet til huler, ofte regnet som en egen familie
 Slekten Afghanocroce Hölzel, 1968
 Slekten Amerocroce Mansell, 1983
 Slekten Anacroce Hölzel, 1975
 Slekten Apocroce Tjeder, 1974
 Slekten Austrocroce Tjeder, 1974
 Slekten Carnarviana Mansell, 1983
 Slekten Concroce Tjeder, 1967
 Slekten Croce McLachlan, 1885
 Slekten Dielocroce Cowley, 1941
 Slekten Josandreva Navás, 1906
 Slekten Laurhervasia Navás, 1914
 Slekten Moranida Mansell, 1983
 Slekten Pastranaia Orfila, 1955
 Slekten Pterocroce Withycombe, 1923
 Slekten Thysanocroce Withycombe, 1923
 Slekten Veurise Navás, 1927
 Underfamilien Nemopterinae - med mer eller mindre kølleformede bakvinger
 Slekten Barbibucca Tjeder, 1967
 Slekten Chasmoptera Kirby, 1900
 Slekten Derhynchia Tjeder
 Slekten Halter Rambur, 1842
 Slekten Halterina Navás
 Slekten Knersvlaktia Picker
 Slekten Lertha Navás, 1910 – 2 arter i Europa
 Lertha ledereri (Selys-Longchamps, 1866)
 Lertha sofiae Montserrat, 1988
 Slekten Nemia Navás
 Slekten Nemeura Navás
 Slekten Nemopistha Navás
 Slekten Nemoptera Latreille, 1802 – tre arter i Sør-Europa
 Nemoptera bipennis (Illiger, 1812)
 Nemoptera coa (Linnaeus, 1758)
 Nemoptera sinuata Olivier, 1811
 Slekten Nemopterella Banks, 1910
 Slekten Palmipenna Tjeder
 Slekten Semirhynchia Tjeder
 Slekten Sicyoptera Navás
 Slekten Stenorrhachus McLachlan, 1886
 Ikke plassert til underfamilie
 Slekten Brevistoma Tjeder, 1967
 Slekten Kyrbinia Navás, 1910
 Slekten Necrophylus Roux, 1833
 Slekten Olivierina Navás, 1910
 Slekten Parasicyoptera  
 Slekten Savigniella Kirby, 1900
 Slekten Tjederia''

Eksterne lenker 
 
 Tree of Life - Nemopteridae engelskspråklig Med bilde.
 Norsk Entomologisk forening
 Bioloib.cz, sjekkliste over slekter og arter

Nettvinger